চলতি বছরে বেশ কিছু বড় বাজেটের ছবির প্রস্তাব ফিরিয়েছেন আমির খান!

ওয়েব ডেস্ক: বলিউডের মিস্টার পারফেকশনিস্ট আমির খান(Amir Khan) ২০২২ সালের শেষ লগ্নে অভিনয় থেকে সাময়িক বিরতি নেওয়ার কথা ঘোষণা করেছিলেন। ৩৫ বছরের অভিনয় ক্যারিয়ারে তাঁর এই আকস্মিক বিরতির ঘোষণায় ভক্তরা একটু চমকে গিয়েছিলেন। এর এক বছর পর ‘সিতারে জমিন পার’ ছবির মাধ্যমে তিনি আবার পর্দায় ফিরে আসেন। গত ২০জুন প্রেক্ষাগৃহে ছবিটি মুক্তি পেয়েছিল।

আরও পড়ুন:হাসপাতাল থেকে বাড়ি ফিরলেন বর্ষীয়ান অভিনেতা প্রেম চোপড়া, কেমন আছেন তিনি?

এরপর তাকে দক্ষিণী খ্যাতনামা অভিনেতা রজনীকান্তের ‘কুলি’ ছবিতেও তাকে ক্যামিও চরিত্রে দেখা গিয়েছিল। জানা গেছে এরপর চলতি বছরে বেশ কিছু বড় বাজেটের ছবির প্রস্তাব তিনি ফিরিয়ে দিয়েছেন।
এরমধ্যে নাম ঠিক না হওয়া একটি তামিল ছবি যেটির পরিচালক ভামসি পায়দিপল্লী। সূত্রের খবর এই ছবিতে অভিনয় করার জন্য নির্মাতারা আমিরের সঙ্গে যোগাযোগ করেন। শোনা যায় তিনি নাকি রাজিও হয়েছিলেন। কিন্তু শেষ মুহূর্তে অর্থাৎ আনুষ্ঠানিক ঘোষণার ঠিক আগেই আমির খান প্রজেক্ট থেকে নিজেকে সরিয়ে নেন। জানা গেছে ছবির চিত্রনাট্য এখন নাকি সলমন খানের কাছে পাঠানো হয়েছে। যদিও আমি র কেন এই প্রস্তাব ফিরিয়ে দেন তা স্পষ্ট নয়।
কুলি ছবিতে একটি ক্যামিলিও চরিত্রে আমির খান অভিনয় করার পর পরিচালক লোকেশ কঙ্গরাজ একটি সুপারহিরো সিনেমার করার পরিকল্পনা করেন। এটি লোকেসের প্রথম হিন্দি ছবি হওয়ার কথা। অ্যাকশন ঘরানার ছবিটি বিশাল বাজেটে নির্মাণ হওয়ার কথা।
কিন্তু ‘কুলি’ ছবিতে আমিরের ভক্তরা তার কাজে খুব একটা খুশি হতে পারেননি বলে জানা যায়। আর সেই জন্যই নাকি আমির এই প্রজেক্ট বাতিল করে দেন। যদিও তার ভক্তরা এই ছবিতে আমিরকে সুপারহিরো হিসেবে দেখতে যথেষ্ট আগ্রহী হয়ে অপেক্ষা করছিলেন।
অন্যদিকে,দাদাসাহেব ফালকের বায়োপিক থেকে আমির খানের সরে দাঁড়ানোর ঘটনা ছিল সবচেয়ে বড় চমক। এটি পরিচালনা করবেন রাজকুমার হিরানি। ‘থ্রি ইডিয়টস’, ‘পিকে’ সিনেমার পর একসঙ্গে এটি তাদের তৃতীয় প্রজেক্ট। সূত্রমতে, চূড়ান্ত চিত্রনাট্য নিয়ে আমির খান ও রাজকুমার হিরানি সন্তুষ্ট ছিলেন না। তাদের মতে, গল্পটিতে আবেগের গভীরতা এবং স্বাভাবিক হাস্যরসের অভাব ছিল।
জানা গেছে ২০২৬ সালের শুরুর দিকে মিস্টার পারফেকশন ইস্ট তার আগামী ছবির পরিকল্পনা ঘোষণা করবেন। তার আগে নাকি তিনি বড় পর্দায় ফিরতে চাইছেন না। তাঁর সহযোগীদের ধারণা যতক্ষণ না তিনি উপযুক্ত গল্প পাচ্ছেন ততক্ষণ তিনি পর্দার দর্শকদের সামনে আসতে চাইছেন না।