‘সিতারে জমিন পর’-এর প্রথম পোস্টারেই নজর কাড়লেন আমির

ওয়েব ডেস্ক: ‘তারে জমিন পর’-এর আবেগের অধ্যায়কে আরও এগিয়ে নিয়ে পর্দায় ফিরছেন আমির খান (Amir Khan)। আসছে সেই ছবির সিক্যুয়েল। মিস্টার পারফেকশনিস্টের নতুন ছবি ‘সিতারে জমিন পর’ (Sitare Zameen Par)। প্রকাশ্যে এসেছে ছবির ফার্স্ট লুক পোস্টার। দেখে নেব সেই ছবি…।

আরও পড়ুন: মেট গালার লাল গালিচায় হাঁটবেন ‘বেঙ্গল টাইগার’, পৌঁছে গেলেন আমেরিকা

‘সিতারে জমিন পর’-এর ঝাঁ চকচকে প্রথম পোস্টারে মুক্তি পেল সোমবার। দেখা যাচ্ছে আমির খানকে। পরনে বাস্কেটবল জার্সি ও ট্র্যাক প্যান্ট, চোখে স্টাইলিশ সানগ্লাস। গলায় হুইসল, পেছনে ব্যাকবোর্ড। দু’পাশে দাঁড়িয়ে এক ঝাঁক নতুন মুখ। ব্যাকগ্রাউন্ডে রঙিন গ্রাফিতি। ছবিতে স্পোর্টি ফন্টে ছবির নাম লেখা—‘সিতারে জমিন পর’।

নয়া পোস্টারকে ঘিরে দর্শকদের উন্মাদনা তুঙ্গে। ছবিতে আমিরের চরিত্রের নাম ‘গুলশন’। পেশায় একজন বাস্কেট বল কোচ। ঝলমলে, মজাদার, এবং প্যাশনেট চরিত্র তাঁর। ছবির ঝলক নিয়ে ইতিমধ্যেই জোর প্রশংসা শুরু হয়েছে সোশ্যাল মিডিয়ায়।